<p style="text-align: center;"><a href="http://www.thoughtforaction.org/wp-content/uploads/2013/04/SIPA-Net-Impact.jpg"><img class="wp-image-1066 aligncenter" alt="Elena Panaritis at Columbia's SIPA" src="http://www.thoughtforaction.org/wp-content/uploads/2013/04/SIPA-Net-Impact.jpg" width="596" height="223" /></a></p>
Στην ανάγκη μετασχηματισμού των πολιτικών και οικονομικών δομών των χωρών, προκειμένου να σταματήσει η εξάπλωση της φτώχειας  σε όλο τον κόσμο απαντά η θεσμική οικονομολόγος και εμπνεύστρια της διαδραστικής πλατφόρμας «Σκέψη για Δράση» Έλενα Παναρίτη. Με βάση την πολυετή εμπειρία της στην ανόρθωση οικονομιών που βρέθηκαν σε κρίση η Έλενα Παναρίτη εγκαινιάζει την Τετάρτη 10 Απριλίου ένα κύκλο ομιλιών <i>Net Impact </i>στο Πανεπιστήμιο Κολούμπια των ΗΠΑ, με θέμα: «Υπάρχει λύση για την ευημερία των φτωχών του Κόσμου». Η Έλενα Παναρίτη εστιάζει την εισήγησή της στη συνάντηση και κινητοποίηση της νέας γενιάς επιστημόνων και πολιτικών ηγετών που θα στηρίξουν, θα σχηματοποιήσουν και θα διαδώσουν  την αλλαγή και το δομικό μετασχηματισμό της κοινωνίας και της οικονομίας, σε παγκόσμιο επίπεδο. Βασικοί πυλώνες στην ανάλυση της Έλενας Παναρίτη είναι η ενίσχυση της κοινωνικής επιχειρηματικότητας, καθώς και η προώθηση καινοτόμων μεταρρυθμίσεων στις δομές και στις λειτουργίες της Δημόσιας Διοίκησης. Όπως έχει επισημάνει κατ’ επανάληψη η διακεκριμένη ελληνίδα οικονομολόγος ο κοινωνικός και οικονομικός μετασχηματισμός είναι μία διαδικασία που έχει προσανατολισμό από τα κάτω προς τα επάνω, από τη βάση της κοινωνίας προς τις ανώτερες δομές, με βάση και την εμπειρία χωρών όπου εφαρμόστηκε με επιτυχία.

Η σχολή Διεθνών και Δημοσίων Σχέσεων του Πανεπιστημίου Κολούμπια διοργανώνει μια σειρά από εκδηλώσεις με τη συμμετοχή διεθνών προσωπικοτήτων γύρω από ζητήματα βιωσιμότητας, εταιρικής κοινωνικής ευθύνης και πρακτικών κοινωνικής επιχειρηματικότητας για την επιμόρφωση σπουδαστών και ερευνητών.

To σχετικό οπτικοακουστικό υλικό θα αναρτηθεί με το πέρας της διοργάνωσης στη σελίδα της πρωτοβουλίας ‘Σκέψη για Δράση’ (Thought for Action) <a href="http://www.thought4action.org/">www.thought4action.org</a>
<p style="text-align: center;"></p>