ΜΙΑ ΑΚΟΜΗ ΑΜΦΙΡΡΟΠΗ ΕΠΕΝΔΥΣΗ ΣΤΗΝ ΘΟΛΗ ΕΛΛΗΝΙΚΗ ΠΡΑΓΜΑΤΙΚΟΤΗΤΑ

<b>Ένα ακόμη περιστατικό βίας τα ξημερώματα στα μεταλλεία χρυσού στις Σκουριές της Χαλκιδικής. Επίθεση από αγνώστους και οι εγκατστάσεις τυλίχθηκαν στις φλόγες. Τον περαμένο Οκτώβριο και πάλι η ένταση ήταν μεγάλη. Οι κάτοικοι της περιοχής αντιδρούν στη λειτουργία του εργοστασίου, οι επιστήμονες δυσπιστούν στην αξία και την ασφάλεια της επένδυσης. Και η επίσημη Πολιτεία σιωπά ή όταν μιλά η φωνή της είναι υπόκωφη. Το θέμα έχει κυρίως αναδειχτεί από τα διεθνή ΜΜΕ</b>.

Το πηγάδι( οpen-pit) θα ανοιχτεί μέσα σε δάση δρυός, οξιάς και πεύκων στο όρος Κάκαβος, στις Σκουριές. Η μεγάλη εκσκαφή σχεδιάζεται από τη μεταλλευτική εταιρεία Hellas Gold, καθώς εδώ και χιλιετίες είναι γνωστός ο πλούτος αυτής της γωνιάς της Χαλκιδικής: χαλκός, άργυρος, μόλυβδος, ψευδάργυρος και κυρίως χρυσός, ο οποίος έχει τετραπλασιαστεί σε αξία κατά τα τελευταία 10 χρόνια. Μόνο στις Σκουριές, τα αποθέματα εκτιμώνται σε 3,6 εκατομμύρια ουγκιές, δηλαδή πάνω από 100 τόνους. Και ενώ κάποιοι βλέπουν επιχειρήσεις και ευκαιρίες για δουλειά σε μια περιοχή που μαστίζεται από ανεργία, άλλοι ανησυχούν για την καταστροφή του οικοσυστήματος.Οι κάτοικοι φοβούνται για τους υδατικούς πόρους της περιοχής. Και τα παράδοξα καλά κρατούν. Κάποιοι ακτιβιστές στο όνομα διάσωσης του περιβάλλοντος προτιμούν να κόψουν οι ίδιοι τα δέντρα, παρά η εταιρεία που έχει αναλάβει το έργο της εξόρυξης... Οι επιστήμονες διερρωτώνται εάν η μέθοδος για την απόληψη του χρυσού (flash-smelting)  που ενδέχεται να εφαρμόσει τη εταιρεία ενδείκνυται σε μία γη, όπου υπάρχουν υψηλά ποσοστά αρσενικού. Ο Eduardo Moura, αντιπρόεδρος της Eldorado Gold (του καναδικού μεταλλευτικού κολοσσού που κατέχει το 95% της Hellas Gold), απαντά ότι η εταιρεία λειτουργεί εντός των πλαισίων της ευρωπαϊκής και της ελληνικής περιβαλλοντικής νομοθεσίας  και ότι “η μελέτη περιβαλλοντικών επιπτώσεων για τα μεταλλεία της Χαλκιδικής χρειάστηκε πέντε χρόνια προετοιμασίας,αξιολόγησης και έγκρισης από το ελληνικό κράτος. ”. Και το ερώτημα επανέρχεται.Έκανε όμως καλά το κράτος τη δουλειά του; Γιατί η δυσπιστία του έλληνα κυρίως αφορά το κράτος και τη λειτουργία του....

ΤΟ ΒΗΜΑ

Επίθεση 40-50 ατόμων στα μεταλλεία χρυσού στις Σκουριές

Προκλήθηκαν σοβαρές υλικές ζημιές από τη φωτιά στις εγκατστάσεις

ΔΗΜΟΣΙΕΥΣΗ: 17/02/2013

&nbsp;
<p style="text-align: center;"><img class="size-full wp-image-839 aligncenter" alt="" src="http://www.thoughtforaction.org/wp-content/uploads/2013/02/D17209B7E6DE172B8532931212B96373.jpg" width="622" height="430" /></p>
<b>Χαλκιδική</b>

Πυρκαγιά εκδηλώθηκε στις 00:40 της Κυριακής, στα Μεταλλεία Χρυσού με την επωνυμία "ΕΛΛΗΝΙΚΟΣ ΧΡΥΣΟΣ Α.Ε." στην περιοχή Σκουριές Μεγάλης Παναγιάς, του Δήμου Αριστοτέλη στο Νομό Χαλκιδικής.

Στη περιοχή έφτασαν 8 πυροσβέστες με 4 οχήματα. Από τη φωτιά προκλήθηκαν σοβαρές υλικές ζημιές σε κοντέϊνερ μέσα στα οποία υπήρχαν γραφεία και σε οχήματα της επιχείρησης.

Σύμφωνα με αξιωματικούς της ΕΛΑΣ ένας από τους φύλακες ενημέρωσε λίγο μετά τις 00:30 ότι μια ομάδα 40-50 ατόμων που φορούσαν κουκούλες φουλ φεις είχε εισβάλει στις εγκαταστάσεις και έριχνε εύφλεκτο υγρό σε διάφορα σημεία. Στη συνέχεια έβαλαν φωτιά και τράπηκαν σε φυγή.

Στο σημείο πήγαν αστυνομικές δυνάμεις που δεν εντόπισαν κάποιο ύποπτο άτομο. Παράλληλα ένας από τους φύλακες μεταφέρθηκε στο νοσοκομείο με τραύμα στο πόδι και με αναπνεστικά προβλήματα.

Η Αστυνομία μέχρι στγμής έχει προχωρήσει σε πάνω από 30 προσαγωγές υπόπτων, χωρίς ωστόσο να έχει εντοπιστεί εμπλεκόμενος στο περιστατικό, όπως σημείωναν οι αξιωματικοί της ΕΛΑΣ.

Σύμφωνα με το Αρχηγείο της ΕΛΑΣ:«<i>Σήμερα περί ώρα 00:40 σημειώθηκε επίθεση από ομάδα περίπου 40 ατόμων, που είχαν καλυμμένα τα χαρακτηριστικά του προσώποη τους, με χρήση εύφλεκτου υλικού και βομβών μολότοφ σε εργοτάξιο προετοιμασίας εξόρυξης μεταλλευμάτων-χρυσού στις Σκουριές Χαλκιδικής. Προκλήθηκαν εκταταμένες υλικές ζημιές σε μηχανήματα, κοντέϊνερ και οχήματα. Στο πλαίσιο των αστυνομικών ερευνών προσήχθησαν 27 άτομα. Η προανάκριση ενεργείται από το Τμήμα Ασφαλείας Πολυγύρου Χαλκιδικής σε συνεργασία με τη Διεύθυνση Ασφάλειας Θεσσαλονίκη</i>».

ΡΕΠΟΡΤΑΖ ΓΙΑ ΤΗΝ ΕΞΟΡΥΞΗ ΧΡΥΣΟΥ ΣΤΙΣ ΣΚΟΥΡΙΕΣ Tzortzinis,angelos / for The New York Times

New York Times   |  <b>Aired on February 17, 2013</b>

<b>NYT: Fears over impact of gold mining in Greece</b>

<b>New York Times correspondent Suzanne Daley reports from debt-strapped Greece on efforts to raise revenues with gold mining despite deep concerns over environmental dangers and lax oversight.</b>

<a href="http://www.nbcnews.com/video/new-york-times/50459214#50459214">http://www.nbcnews.com/video/new-york-times/50459214#50459214</a>
<p style="text-align: center;"> <img class="size-full wp-image-840 aligncenter" alt="" src="http://www.thoughtforaction.org/wp-content/uploads/2013/02/8430354550_716c7a083a.jpg" width="458" height="500" /></p>
 <b>“Ο χρυσός της Χαλκιδικής”, του Φέρρυ Μπατζόγλου στη γερμανική Βerliner Zeitung, 23/1/2013. </b>