<!--:en-->
<p style="text-align: center;" align="center"><b>Η διαδραστική πλατφόρμα «Σκέψη για Δράση» ανοίγει το διάλογο.</b></p>
<b><img class="alignleft  wp-image-390" style="border: 2px solid black; margin: 10px 20px 10px 0;" src="http://www.thoughtforaction.org/wp-content/uploads/2013/09/elena1.jpg" alt="Έλενα Παναρίτη" width="242" height="300" /></b>

<b> </b>Η πρωτοβουλία της σύστασης της «Σκέψης για Δράση» απορρέει από τη συναίσθηση της ευθύνης έναντι του εαυτού μου, της ιστορίας μας, αλλά και της ίδιας της υπόστασης της χώρας. Η ευθύνη αυτή λοιπόν μου δίνει την ώθηση να μοιραστώ με κάθε συμπολίτη μου την εμπειρία και τη διεθνή γνώση που έχω αποκομίσει, σχετικά με τη σταθεροποίηση χωρών που βίωσαν παρόμοιες δομικές κρίσεις<b><i>.</i></b>

<b> </b>Η χώρα πάσχει από βαθιά σαθρότητα η οποία έχει καταλήξει στο ψέμα και στη φαυλότητα. Δεν νοσεί μόνο η οικονομία της, αλλά και οι πολιτικοί και κοινωνικοί θεσμοί της. Η στρεβλή θεσμική υποδομή, πολύπλοκη και σύνθετη συχνά με πολλά "μπαλώματα", έχει μετατρέψει τη χώρα σε ένα ανεξέλεγκτο και αναποτελεσματικό κράτος χωρίς πυξίδα.  Οι ατελέσφοροι και πρόχειροι θεσμοί έχουν αλλοτριώσει την κοινωνία, την μπερδέυουν και την εγκλωβίζουν.  Έχουν καταλύσει κάθε έννοια εμπιστοσύνης, ανθρωπιάς και δικαίου. Έχουν επωάσει στρεβλές και ψεύτικες ανθρώπινες σχέσεις. Η επικοινωνία του ποδαριού, ο μέγιστος χρόνος του δεκάλεπτου θεωρείται πλέον ο φυσιολογικός τρόπος των διαπροσωπικών μας σχέσεων, συζητήσεων ακόμα και αυτών που αφορούν σημαντικά θεσμικά ζητήματα. Το πιο ανησυχητικό δε όλων, είναι ότι με αυτό τον τρόπο...μαθαίνουμε να ζούμε.

Η μείωση της εμπιστοσύνης σε όλα τα ανθρώπινα επίπεδα συντηρείται και διαχέεται. Το αποτέλεσμα είναι να δομούνται ρηχές και ιδιοτελείς σχέσεις μεταξύ των ανθρώπων, των πολιτών, του κράτους και να γιγαντώνεται ένας "άγριος" κυνισμός στην καθημερινότητα του Έλληνα.

Έχουμε μάθει να ζούμε στο μπέρδεμα και να αλλοτριωνόμαστε στην πολυπλοκότητα της σκέψης μας, καταλήγοντας σε αδιέξοδα. Είναι ώρα να σκεφτούμε ότι η λύση είναι ο ίσιος και απλός δρόμος.
<blockquote><strong>Δεν έχει σημασία να αναλωνόμαστε, «… ξοδεύοντας πλέον δυνάμεις που κανείς δεν αγοράζει …» <i>Τελευταίος Σταθμός</i>, Γεώργιος Σεφέρης</strong></blockquote>
Μέσω της Σκέψης για Δράση προσφέρουμε τα γνωστικά και εμπειρικά εργαλεία, έξω και πέρα από κάθε πολιτική, για να βοηθήσουμε να μπει ένα τέλος στη χαλαρότητα και προχειρότητα με την οποία  το παρών της χώρας δείχνει να αποφασίζεται από εξωτερικούς εταίρους.Η εμπειρία που έχω αποκομίσει τόσα χρόνια, βοηθώντας χώρες να ανακάμψουν από αντίστοιχες κρίσεις με στόχο την ανάπτυξη, καταπολεμώντας τη φτώχεια και κοινωνική περιθωριοποίηση, δουλεύοντας με απλούς ανθρώπους× μου δίνει την ευθύνη να μη μείνω απαθής και αμέτοχη.  Αυτό αποφάσισα να το κάνω<b><i> χωρίς μεσάζοντες αλλά απευθείας μαζί σας. Με κάθε Έλληνα πολίτη.</i></b>

Ο Έλληνας πολίτης χρειάζεται μία φερέγγυα και ρεαλιστική πρόταση. Είναι ανάγκη να εργαστούμε στα πλαίσια ενός αβέβαιου και ρευστού παρόντος, για να φτιάξουμε ένα ευοίωνο και σταθερό μέλλον.

Σας καλώ να συμμετάσχετε στον διάλογο της ζωής μας.

<strong>Έλενα Παναρίτη </strong>

<strong>Ιδρύτρια</strong>

<iframe src="http://www.youtube.com/embed/tJ28UaXSWAw?list=UU3Lb0a8YaDuVy1JbOpZALCA" width="640" height="360" frameborder="0" allowfullscreen="allowfullscreen"></iframe><img class="size-full wp-image-431 aligncenter" src="http://www.thoughtforaction.org/wp-content/uploads/2013/01/12.jpg" alt="12" width="574" height="129" />